|  |
| --- |
| PATVIRTINTAKlaipėdos miesto savivaldybėstarybos 2014 m. gruodžio 18 d. sprendimu Nr. T2-336 |
| (Klaipėdos miesto savivaldybės |
| tarybos 2015 m. liepos 10 d. |
| sprendimo Nr. T2-145 redakcija) |

**KLAIPĖDOS MIESTO SAVIVALDYBĖS**

**JAUNIMO POLITIKOS PLĖTROS PROGRAMOS (NR. 09) APRAŠYMAS**

|  |  |
| --- | --- |
| Biudžetiniai metai | **2015-ieji metai** |
| Asignavimų valdytojas (-ai), kodas  | Savivaldybės administracija, 1 |
| Programos pavadinimas | **Jaunimo politikos plėtros programa** | Kodas | **09** |
| **Programos parengimo argumentai** | Jaunimo politikos plėtros programa parengta vadovaujantis Lietuvos Respublikos jaunimo politikos pagrindų įstatymu. Įstatyme numatoma, kad savivaldybė yra viena iš jaunimo politiką formuojančių ir įgyvendinančių institucijų. Jaunimo politika – kryptinga veikla, kuria sprendžiamos jaunimo problemos ir siekiama sudaryti palankias sąlygas formuotis jauno žmogaus asmenybei bei jo integravimuisi į visuomenės gyvenimą, taip pat veikla, kuria siekiama visuomenės ir atskirų jos grupių supratimo bei tolerancijos jauniems žmonėms |
| **Ilgalaikis prioritetas****(pagal KSP)** | Sveika, sumani ir saugi bendruomenėMiesto konkurencingumo didinimas | **Kodas** | **I****III** |
| **Šia programa įgyvendinamas savivaldybės strateginis tikslas** | Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą | Kodas | **3** |
| **Programos tikslas** | Sudaryti sąlygas kokybiškai jaunimo saviraiškai | Kodas | **01** |
| **Tikslo įgyvendinimo aprašymas:****01 uždavinys. Aktyvinti jaunimo ir su jaunimu dirbančių organizacijų veiklą.** *Jaunimo projektų dalinis finansavimas.* Jaunimo projektas – tai jaunų ar su jaunimu dirbančių žmonių grupės sugalvotas ir įgyvendintas projektas, kurio vykdytojai siekia sustiprinti organizacijos instituciją, didinti veikloje dalyvaujančių narių ir savanorių skaičių, įgyti patirties konkrečioje srityje, taip pat spręsti esančias problemas, skatinti bendruomeniškumą, pilietiškumą. Per projektus jaunimo organizacijų veikloje dalyvaujantys jaunuoliai gali realizuoti savo gebėjimus ir idėjas. Bus finansuojami konkurso būdu atrinkti jaunimo projektai, kurie atitiks prioritetinius Jaunimo reikalų tarybos suformuluotus tikslus bei turintys dalinį finansavimą iš kitų šaltinių.*Informacijos apie jaunimo veiklą sklaida.* Viena iš jaunimo reikalų koordinatoriaus funkcijų yra skleisti informaciją apie jaunimo veiklą, įsitraukimo į jaunimo veiklas galimybes. Informaciją reikia skleisti nuolat dėl vykstančios jaunimo kaitos organizacijose, keičiantis jų amžiui, mokymosi vietai ar dėl kitų priežasčių vykstant kaitai. Kasmet skirtingomis informacijos sklaidos priemonėmis teikiama informacija, susijusi su jaunimo vykdomomis veiklomis, galimybėmis, dalyvavimu jaunimo organizacijų veikloje.*Jaunimo forumų, renginių organizavimas.* Jaunimo forumai – tai kelių dienų tarpžinybiniai susitikimai, kuriuose dalyvauja jaunimo politikos įgyvendinimu užsiimančios organizacijos ir institucijos, jaunimas. Forumų metu yra priimamos rezoliucijos, teikiami siūlymai šalies jaunimo politikos programos pakeitimams ir naujų priemonių įtraukimui į Jaunimo politikos programą, supažindinama su jaunimo politikos aktualijomis nacionaliniu, vietos bei tarpvalstybiniu lygmenimis. Forumų metu dalijamasi gerąja praktika, skleidžiama informacija apie jaunimo politikos įgyvendinimą. Jaunimo renginiai yra skirti skatinti jaunuolius dalyvauti pilietiškumą, bendruomeniškumą ugdančiose veiklose, dalytis sėkmės pavyzdžiais, juos viešinti iš lūpų į lūpas. Kasmet planuojama surengti po 2–3 forumus ir renginius, prisidėti prie Klaipėdos aukštųjų mokyklų rengiamos Rugsėjo 1-osios šventės organizavimo. *Piniginės premijos už miestui aktualų ir pritaikomąjį mokslinį darbą (bakalauro, magistro ar daktaro disertacijos) skyrimas.* 2013 m. sausio 28 d. Klaipėdos miesto savivaldybės ir Klaipėdos universiteto pasirašytoje bendradarbiavimo sutartyje Nr. J9-109 ir Klaipėdos miesto savivaldybės administracijos direktoriaus 2014 m. gegužės 6 d. įsakymu Nr. AD1-1418 patvirtintame Klaipėdos miesto savivaldybės ir Klaipėdos universiteto bendradarbiavimo plane yra numatyta priemonė „Piniginės premijos už miestui aktualų ir pritaikomąjį mokslinį darbą (bakalauro, magistro ar daktaro disertacijos) įsteigimas ir mokėjimas“. 2015 m. numatoma skirti 5 premijas.*Klaipėdos jaunimo situacijos Klaipėdoje tyrimas, įvertinant atskirų jaunimo grupių poreikius*. Vykdant šią priemonę, periodiškai atliekami jaunimo situacijos tyrimai, kurie turi padėti išryškinti miesto jaunimui dažniausiai iškylančias problemas, išsiaiškinti jaunimo poreikius, siekiant laiku identifikavus problemas ieškoti būdų ir priemonių joms šalinti. Paskutinis jaunimo situacijos tyrimas buvo atliktas 2010 m. **02 uždavinys.** **Plėtoti integruotą jaunimo politiką, užtikrinant bendradarbiavimo tarp žinybų ir sektorių plėtrą.** *Dalyvavimas tarptautiniuose projektuose.* Klaipėdos miesto savivaldybė, įgyvendindama jai valstybės pavestą vieną iš funkcijų – jaunimo teisių apsaugą – nuolat dalyvauja tarptautiniuose projektuose, siekdama Jaunimo politikos programai įgyvendinti, integruotai jaunimo politikai plėtoti, strategijai formuoti pritraukti ES fondų paramos lėšų. Švedijos Kalmaro regiono plėtros institutas nuo 2013 m. vykdo bandomąją studiją projekto SYPERB (Jaunimo strateginė politika Baltijos euroregione) paraiškai parengti. Formuluojamas projekto tikslas – parengti studiją, apimančią jaunimo situacijos tyrimą, problemų identifikavimą ir strategijos bei priemonių joms spręsti parengimą. Klaipėdos miesto savivaldybė kartu su partneriais iš Kalmaro Linnaues universiteto, Bornholmo regioninės savivaldybės, Lenkijos Slupsko universiteto, Lenkijos Elblago savivaldybės, Kaliningrado miesto, Šilutės savivaldybės dalyvauja parengiamosios studijos procese. Tikimasi, kad projekto paraiška bus parengta 2015 m. rugpjūčio mėn.  |
| **01 tikslo rezultato vertinimo kriterijai** |
| Kriterijaus pavadinimas,mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais |
| 2014(faktas) | 2015  | 2016 | 2017 |
| Jaunų žmonių, dalyvaujančių iš savivaldybės biudžeto finansuojamų projektų veiklose, skaičius | Jaunimo reikalų koordinatorius | 650 | 700 | 750 | 800 |
| **Numatomas programos įgyvendinimo rezultatas:** Jaunimo organizacijų veikloje dalyvaujantys jaunuoliai turi galimybę realizuoti savo sugebėjimus ir idėjas, ugdomas jaunimo pilietiškumas |
| **Galimi programos vykdymo ir finansavimo variantai:** Klaipėdos miesto savivaldybės biudžeto lėšos |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**1.1.2 uždavinys. Sudaryti sąlygas kokybiškai jaunimo saviraiškai |
| **Susiję įstatymai ir kiti norminiai teisės aktai:** Lietuvos Respublikos vietos savivaldos įstatymas, Lietuvos Respublikos jaunimo politikos pagrindų įstatymas, Klaipėdos miesto savivaldybės tarybos 2011 m. lapkričio 24 d. sprendimas Nr. T2-350 „Dėl Klaipėdos miesto savivaldybės 2012–2015 metų veiklos prioritetų patvirtinimo“, Klaipėdos miesto savivaldybės tarybos 2013 m. balandžio 25 d. sprendimas Nr. T2-79 „DėlK**laipėdos miesto savivaldybės 2013–2020 strateginio plėtros plano patvirtinimo“** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_